alexandrainst/scandi-wiki huggingface dataset:
Aurora Itland

Aurora Itland (født 17. juni 1995 i Halden) er en norsk danser, skuespiller og koreograf. 

Itland studerte ved den landsdekkende danselinjen med fordypning i ballett ved Fagerborg videregående skole fra 2011 til 2014, og tok deretter en Bachelor i jazzdans ved Kunsthøgskolen i Oslo fra 2014 til 2017. I 2018–2019 spilte hun rollen som ballettdanser i Norges-premieren av The Phantom of the Opera ved Folketeateret i Oslo. Hun har også jobbet med Panta Rei Danseteater og ICB Productions, spilt i musikalen Den Hvite Dame på Fredriksten Festning og koreografert egne verk.

Itland ble i 2021 utnevnt som mottaker av Drømmestipendet. Hun var også den første mottakeren av Ullners Dansestipend, et stipend opprettet i 2017 av de tidligere solistene fra Nasjonalballetten Gro Rakeng og Stefan Ullner.

Referanser

Eksterne lenker 
 Offisielt nettsted

Norske skuespillere
Norske koreografer‎
Norske dansere
Personer fra Halden kommune
Neustadt an der Donau

Neustadt an der Donau (Neustadt a.d. Donau) er en by vest i Landkreis Kelheim i Bayern. Den er kjent for kurstedet Bad Gögging. Byen ligger langs Donaulimes, som i 2021 ble oppført på Unescos liste over verdensarven i Tyskland.

Referanser 

Byer i Bayern
Byer ved Donau
Tobias Halland Johannessen

Tobias Halland Johannessen (født 23. august 1999) er en norsk landeveissyklist, som for tiden sykler for kontinentallaget Uno-X Dare Development Team. Fra 2022 blir han en del av det profesjonelle kontinentallaget Uno-X Pro Cycling Team.

Sammen med sin tvillingbror Anders, har Tobias kjørt terrengsykling, cyclo-cross og landeveissykling, før han bestemte seg for å fokusere primært på landeveissyklingen. Kneskader holdt ham fra å delta i mye av den avkortede 2020 sesongen. I juli 2021 ble han valgt til å delta på det norske laget i landeveissykling under Sommer-OL 2020.

I august 2021 vant han Tour de l'Avenir.

Resultater

Landevei 

 2021
 Andreplass Girobio
3. og 4. etappe, Sazka Tour
Sammenlagt + 7. og 8. etappe, Tour de l'Avenir

Cyclo-cross 

 2016-2017
 Sølv, NM Junior
 2017-2018
  Norsk mester
 2018-2019
  Norsk mester
 2019-2020
 Sølv, NM

Terrengsykkel 

 2016
 Bronse  VM i terrengsykling, junior

Referanser

Eksterne lenker 

 Tobias Halland Johannessen på olympics.com 

Norske syklister
Deltakere for Norge under Sommer-OL 2020
Syklister under Sommer-OL 2020
Norske landeveissyklister
Karl Alveng Munthe-Kaas

Karl Alveng Munthe-Kaas (født 1983) er en norsk bedriftsleder og entreprenør. Han er administrerende direktør i Oda, som tidligere het Kolonial.no.

Munthe-Kaas har en bachelorgrad i samfunnsøkonomi ved Universitetet i Oslo og en mastergrad i samfunnsøkonomi fra London School of Economics. Han har jobbet som konsulent i McKinsey og som forretningsutvikler i Schibsted, samt vært medgründer og styreleder i oppstartsselskapet Nabobil.

Han var en av medgrunnleggerne av Kolonial.no, som senere skiftet navn til Oda. Han er i dag administerende direktør i selskapet, samt en av selskapets største aksjonærer.

Han ble kåret som Årets innovatør av E24 i 2015.

Munthe-Kaas eier og er bosatt på «Villa Lehmkuhl» på Ullern i Oslo.

Referanser 

Norske bedriftsledere
Norske entreprenører
Aker BioMarine

Aker BioMarine er et norsk fiske- og bioteknologiselskap som utvikler og produserer krillprodukter. Per 2021 er Matts Johansen selskapets administrerende direktør. Aker BioMarine har base i Oslo, og er en del av Aker-konsernet.

Historie 
Aker BioMarine ble etablert som et selvstendig selskap i 2006, og bygger på Aker-konsernets mange-årige erfaring med dypvannsfiske. De tidligere forretningsaktivitetene var, med unntak av bioteknologiselskapet Natural, tidligere organisert under Aker Seafoods Holding, et 100 prosent datterselskap av Aker ASA. I 2003 begynte Aker med høsting og behandling av antarktisk krill.  Tradisjonelt var det vanskelig å høste krill på en kommersielt levedyktig og miljømessig forsvarlig måte. Aker hevder at de har løst dette problemet gjennom sin proprietære Aker ECO-HARVESTING-teknologi.

Selskapet ble notert på Oslo Børs 6. juli 2020.

Proteinfabrikk 
I juli 2021 ble det kjent at Aker BioMarine skal bygge en fabrikk som skal omgjøre krill til protein. Fabrikken skal anlegges på Drømtorp i Ski. Selskapet har budsjettert med at det vil koste over 100 millioner kroner å bygge fabrikken, og har fått et statlig tilskudd på 21, 5 millioner for å realisere planene. Fabrikken skal være ferdigbygd mot slutten av 2022.

Referanser 

Kjell Inge Røkke
Akergruppen
Næringsliv i Bærum
Selskaper etablert i 2006
2006 i Norge
Østre Fredrikstad prestegjeld

Østre Fredrikstad prestegjeld var et prestegjeld tilhørende Fredrikstad domprosti i Borg bispedømme i Den norske kirke. Det omfattet de gamle bydelene av Fredrikstad, beliggende øst før Glomma, og hovedkirken var Østre Fredrikstad kirke.

Historikk

Byen Fredrikstad ble grunnlagt i 1567, og byens første kirke ble oppført 1567 i det som nå er Gamlebyen i Fredrikstad. Det ble gjennom århundrene bygget en rekke nye kirker på samme beliggenhet, oftest som følge av svenskenes plyndringer og nedbrenninger av byen. Den nåværende kirken er den 5. i rekken og ble oppført i 1779.

Som en følge av byens vekst, ble Glemminge sogn på Glommas vestre bredd, overført fra Tune prestegjeld til Fredrikstad prestegjeld i 1685. I 1867 ble de bynære områdene i Forstaden overført fra Glemmen til Fredrikstad by. Denne Forstaden ble etterhvert benevnt Vestre Fredrikstad, og i 1880 fikk denne bydelen sin egen kirke, Vestre Fredrikstad kirke. Dette medførte at kirken på Glommas østre bredd fra denne tid ble benevnt Østre Fredrikstad kirke.

Iflg. kgl. res. 14.10.1882 ble tidligere Fredrikstad prestegjeld avviklet og delt i tre fra 01.01.1883:

 Østre Fredrikstad
 Vestre Fredrikstad
 Glemmen prestegjeld

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Østre Fredrikstad prestegjeld og dets sogn er nå en del av Fredrikstad kirkelige fellesråd underlagt Fredrikstad domprosti.

Kirkesogn
Prestegjeldet hadde ved sin avvikling følgende sogn:
 Østre Fredrikstad

Referanser

Prestegjeld i Borg bispedømme
Fredrikstads historie
André Klippenberg Grindheim

André Klippenberg Grindheim (født 7. april 2000 i Haugesund) er en norsk svømmer som representerer Hamar IL.

Han representerte Norge under Sommer-OL 2020 i Tokyo og konkurrerte i 100 meter brystsvømming menn.

Meritter 
Deltatt i Ungdoms-OL (2018) og EIOF, Europeisk ungdoms-OL, i 2015. Nærmere 15 NM-gull som junior, to NM-gull som senior. Nordisk juniormester (2017). Deltatt i junior-EM.

Medaljer i norske mesterskap

Referanser

Eksterne lenker 
 

Norske svømmere
Norgesmestere i svømming
Deltakere for Norge under Sommer-OL 2020
Svømmere under Sommer-OL 2020
Deltakere for Norge under VM i svømmesport 2022
Fredrikstad domkirke prestegjeld

Fredrikstad domkirke prestegjeld (inntil 1968 Vestre Fredrikstad prestegjeld) var et prestegjeld tilhørende Fredrikstad domprosti i Borg bispedømme i Den norske kirke. Det omfattet de "nye" bydelene av Fredrikstad, beliggende vest for Glomma, og hovedkirken var Vestre Fredrikstad kirke, som fra opprettelsen av Borg bispedømme i 1968 er benevnt Fredrikstad domkirke.

Historikk

Byen Fredrikstad ble grunnlagt  i 1567, etter at Sarpsborg nok en gang var herjet og brent av svenskene tidligere samme år. De eldste bydelene, som nå er Gamlebyen lå på Glommas østre bredd. Som en følge av byens vekst, ble Glemminge sogn på Glommas vestre (nordre) bredd, overført fra Tune prestegjeld til Fredrikstad prestegjeld i 1685.

Nyere tid 

I 1867 ble de bynære områdene i Forstaden overført fra Glemmen til Fredrikstad by. Denne Forstaden ble etterhvert benevnt Vestre Fredrikstad.

Iflg. kgl. res. 14.10.1882 ble tidligere Fredrikstad prestegjeld avviklet og delt i tre fra 01.01.1883:

 Østre Fredrikstad
 Vestre Fredrikstad
 Glemmen prestegjeld

Den stedlige kirken Vestre Fredrikstad kirke er en langkirke fra 1880. Fra opprettelsen av Borg bispedømme i 1969, ved delingen av Oslo bispedømme, ble Vestre Fredrikstad kirke benevnt Fredrikstad domkirke. og Vestre Fredrikstad prestegjeld gitt navnet Fredrikstad domkirke prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Fredrikstad domkirke prestegjeld og dets sogn er nå en del av Fredrikstad kirkelige fellesråd underlagt Fredrikstad domprosti.

Kirkesogn
Prestegjeldet hadde ved sin avvikling følgende sogn:
 Fredrikstad domkirke

Referanser

Prestegjeld i Borg bispedømme
Fredrikstads historie
Greåker prestegjeld

Greåker prestegjeld var et prestegjeld tilhørende Søndre Borgesyssel prosti i Borg bispedømme i Den norske kirke. Det omfattet bydelen Greåker i Sarpsborg kommune i Østfold fylke, og hovedkirken var Greåker kirke.

Historikk 

Greåker kirke er bygget i tre og ble oppført 1974, mens det tok et tiår før prestegjeldet ble opprettet 1985, som følge av vedtak om endring av den kirkelige inndeling. Det innebar at de mer bymessige delene av "landkommunen" Tune som grenset mot Sarpsborg ble utskilt i et eget prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Greåker prestegjeld og dets sogn er nå en del av Sarpsborg kirkelige fellesråd underlagt Søndre Borgesyssel prosti.

Referanser

Prestegjeld i Borg bispedømme
Sarpsborgs historie
Aggrey Awori

Aggrey Siryoyi Awori (født 23. februar 1939 i Budimu, død 5. juli 2021 i Kampala i Uganda) var en ugandisk økonom, politiker, ambassadør, opprørsleder, redaktør og idrettsutøver. Han ledet i en periode Ugandas TV og var minister for informasjon og kommunikasjonsteknologi.

Liv og virke

Bakgrunn
Awori ble født i landsbyen Budimu, knapt to kilometer fra den kenyanske grensen, som den tiende av 17 barn av den anglikanske presten Jeremiah Awori og hans hustru Miriam Awori. Blant hans søsken er Moody Awori, en kenyansk politiker, og Mary Awori.

Fra mai 1961 til juni 1965 studerte han med studiestipend ved Harvard University, og utdannet seg innen kjernefysikk og politisk økonomi. Han giftet seg med Thelma Awori, UNDP-direktør for Afrika.

Idrettsmann
Han konkurrerte ved sommer-OL i Roma i 1960 og Tokyo i 1964 der han løp 110 meter hekk. Siden 1964 har han hatt den ugandiske nasjonale rekorden på 110 meter hekk.

Karriere
Han virket blant annet for Uganda som ambassadør i USA og i Benelux-landene.

Etter at Idi Amin kom til makten, ble han arrestert som generaldirektør for Uganda TV, satt fengslet i to måneder, og klarte deretter å flykte til Kenya, hvor han arbeidet i flere år som journalistlærer ved University of Nairobi, til 1976. Så reiste han rundt i Afrika og besøkte Tanzania, Liberia og Senegal til han returnerte til Nairobi i 1979.

Etter at Amin ble styrtet og Yoweri Museveni kom til makten, trakk han inn i bushen en stund og bygde opp og ledet en opprørsgruppe dom opererte i det østlige Uganda - Force Obote Back Again (FOBA). Han motiverte senere dette med sitt og manges sinne mot Musevenis National Resistance Army. Hva gjaldt ham selv, hadde det konfiskert hans privateiendom i landet. I 1992 oppløste han opprørsgruppen, som hadde bestått av for det meste unge opprørere. Og snart etter vendte han tilbake til vanlig politikk.

I 1994 ble han medlem av den grunnlovgivende forsamling. Fra 1996 representerte han valgkretsen Busia Nord i det ugandiske parlamentet. I presidentvalget i 2001 stilte han mot Museveni og oppnådde det tredje største antallet stemmer med 1,42 prosent av stemmene.

Awori var minister for informasjon og kommunikasjonsteknologi i Ugandas regjering fra 16. februar 2009 til 27. mai 2011, da det ble foretatt endringer i regjeringen. I kraft av sin ministerpost var han ex officio-medlem av parlamentet.

Død
Awori døde 82 år gammel av covid-19 den 5. juli 2021 på et privatsykehus i Naalya i Kampala.

Referanser

Personer etter føde- eller oppvekststed i Uganda
Ugandiske politikere
Ugandiske ambassadører
Ambassadører til USA
Ambassadører til Nederland
Ambassadører til Belgia
Ambassadører til Luxembourg
Ugandiske pedagoger
Opprørsledere
Ugandiske sportsutøvere
Dødsfall relatert til covid-19 i Uganda
Politikere ofre for covidpandemien
Alagie Sanyang

Alagie Sanyang (født 11. september 1996) er en  Norsk-gambisk fotballspiller som spiller for .

Referanser

Eksterne lenker 
 

Gambiske fotballspillere
Svenske fotballspillere
Utenlandske fotballspillere i Norge
Fotballspillere for FK Tønsberg‎
Fotballspillere for Asker Fotball‎
Fotballspillere for Moss FK‎
Fotballspillere for KFUM-Kameratene Oslo
Fotballspillere for Idrettsklubben Start
Triatlon under Sommer-OL 2020 – Blandet stafett

Triatlon under Sommer-OL 2020 – Blandet stafett ble arrangert i Odaiba Marine Park den 31. juli 2021.

Det var første gang øvelsen var på det olympiske programmet.

Resultater

Referanser 

Triatlon under Sommer-OL 2020
Huvøyna

Huvøyna, også kalt Hugøy og Huøyna, er en øy i nordre Solund. Øya er delt fra vestre Sula via det smale Kråkøysundet, et sund som har fått navn fra den mindre og ubebodde øya, Kråkøyna. Mot øst ligger Hersviksundet mellom Huvøyna og østre Sula.  (Solund) i  Øya har gitt navn til sundet den ligger i. Mot nord ligger Færøyna. Fra øyas nordre del ligger Lågøyfjorden vestover mot Gåsvær.

Storeknolten er med sine 102 moh øyas høyeste punkt. Øye har flere tidligere bosetninger, nå brukt som sommer- og ferieboliger. Huvøyneset på sørspissen, Solberg, Nyheim og Stølsvika langs Kråkøysundet og Mattevika på øyas østside under Storeknolten. Noen nyere hytter er bygget i områdene rundt de gamle bosetningene.

Litteratur

Eksterne lenker
 Solund Sogelag
 Opplev Solund: Huvøyna

Øyer i Solund
Bosetninger i Solund
Dorah Dunana Dlamini

Dorah Dunana Dlamini (død 9. juni 2020) var en sørafrikansk politiker fra KwaZulu-Natal. 

Hun var medlem av African National Congress, det regjerende parti i hennes tid som politiker, og var medlem av Sør-Afrikas nasjonalforsamling fra 2019 til hun døde av covid-19 i 2020.

Referanser

Sørafrikanske politikere
Personer etter føde- eller oppvekststed i Sør-Afrika
Dødsfall relatert til covid-19 i Sør-Afrika
Politikere ofre for covidpandemien
Oppegård prestegjeld

Oppegård prestegjeld var et prestegjeld tilhørende Follo prosti i Borg bispedømme i Den norske kirke. Det omfattet tidligere Oppegård kommune i Akershus fylke, og hovedkirken var Oppegård kirke.

Historikk 

Gerðaruðin sókn (norrønt) antas å ha sin opprinnelse fra kristningen av landet. Muligens ble stavkirken Gerðaruða kirkja á Ruðunum, bygget på 1100-tallet der Oppegård kirke nå ligger. Omkring 1400 ble prestbolet omtalt som Grimaughum. Kirken omtales i påfølgende tider vekselvis som Giærdaruda, Gerdarudin, Gierdrim eller Rudin (Rydningene), hvilket også går igjen som bygdenavn.

I middelalderen kaltes sognet og kirken Ruðin eller Gerðaruðin som omfattet bygdelaget øst for Bunnefjorden, og var en selvstendig kirkelig enhet med prestegård på Grønmo (J pretboleno Grimaughum). Om det var Svartedaudens katastrofale tilbakegang i folketall eller reformasjonens omlegging av kirkeorganisasjonen som medførte at Oppegård ble tillagt som anneks under Nesodden, vet vi ikke.

Nyere tid 
Dagens kirke på Svartskog har hatt et par forgjengere. I middelalderen hadde stedet en stavkirke som ble forlenget vestover med et tømret tilbygg. Det ser ut til at denne kirken måtte vike for en tømret kirke i 1722, som ble solgt på auksjonen året etter og gikk via flere eiere til den havnet på kommunens hender i 1860. Denne kirken ble revet i 1875, og den nye kirke ble oppført i 1876 etter tegninger av Andreas Keitel, delvis med gjenbruk av materialer. Den nye kirken ble innviet den 1. november 1876. Den var kommunens eneste kirke inntil Kolbotn kirke ble innviet i 1932.

Oppegård sogn dannet grunnlaget for Oppegård kommune opprettet i 1. juli 1915.

Oppegård prestegjeld ble utskilt fra Nesodden prestegjeld i januar 1937.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Oppegård prestegjeld og dets sogn er nå en del av Nordre Follo kirkelige fellesråd underlagt Nordre Follo prosti.

Kirkesogn
Prestegjeldet hadde ved sin avvikling følgende sogn:
 Oppegård
 Greverud
 Kolbotn

Referanser

Prestegjeld i Borg bispedømme
Oppegård
Mathias Gidsel

Mathias Gidsel (født 8. februar 1999 i Skjern) er en dansk håndballspiller, som spiller for den danske klubben  og det danske herrelandslaget.

Han mesterskapsdebuterte for Danmark under Håndball-VM 2021, hvor han var en del av troppen som tok danskenes andre strake VM-gull.

Referanser

Eksterne lenker 
 

Danske håndballspillere
Verdensmestere i håndball
Spillere i Håndball-VM 2021 for menn
Deltakere for Danmark under Sommer-OL 2020
Håndballspillere under Sommer-OL 2020
Personer fra Skjern
Medaljevinnere under Sommer-OL 2020
Olympiske medaljevinnere i håndball
Spillere i Håndball-EM 2022 for menn
Benjamin Jakobsen

Benjamin Jakobsen (født 9. september 1991 i Hamburg i Tyskland) er en dansk håndballspiller, som spiller for den danske klubben  og det danske herrelandslaget.

Han mesterskapsdebuterte for Danmark under Håndball-VM 2021, hvor han var en del av troppen som tok danskenes andre strake VM-gull.

Referanser

Eksterne lenker 
 

Danske håndballspillere
Verdensmestere i håndball
Spillere i Håndball-VM 2021 for menn
Personer fra Hamburg
Pavle Vagić

Pavle Vagic (født 24. januar 2000) er en svensk fotballspiller som spiller for .

Rosenborg 
Den 12. august 2021 skrev han under en kontrakt med Rosenborg ut 2025.

Den 22. august 2021 fikk han sin Eliteserie-debut for  mot .

Hammarby 
Den 10. juli 2022 skrev han under for  fra den 15. juli 2022.

Referanser

Eksterne lenker 
 
 Offisiell statistikk for Rosenborg Ballklub Pavle Vagić

Svenske fotballspillere
Fotballspillere for Malmö FF
Fotballspillere for Jönköpings Södra IF
Fotballspillere for Mjällby AIF
Fotballspillere for FC Väsby United
Fotballspillere for Rosenborg BK
Fotballspillere for Hammarby IF
Utenlandske fotballspillere i Norge
Daniel Pettersson

Daniel «DP» Pettersson (født 6. mai 1992 i Eskilstuna) er en svensk håndballspiller, som spiller høyrekant for den tyske klubben  og det svenske herrelandslaget.

Han mesterskapsdebuterte for Sverige under Håndball-EM 2020, var en del av troppen som tok VM-sølv under Håndball-VM 2021 og representerte Sverige under Sommer-OL 2020.

Referanser

Eksterne lenker 
 

Personer fra Eskilstuna
Svenske håndballspillere
Spillere i Håndball-EM 2020 for menn
Spillere i Håndball-VM 2021 for menn
Deltakere for Sverige under Sommer-OL 2020
Håndballspillere under Sommer-OL 2020
Spillere i Håndball-EM 2022 for menn
Europamestere i håndball
JL-2

JL-2 (kinesisk: 巨浪-2, med NATO-betegnelsen CSS-N-14) er et kinesisk missil utplassert på Jin-klasse-ubåter. JL-2 er et missil av typen andregenerasjon SLBM (forkortelse fra engelsk submarine-launched ballistic missile), og en marinevariant av DF-31-missilet. Missilet kan transportere ett eller åtte MIRV-stridshoder. Det er Kinas første sjøbaserte atomavskrekkingsmiddel.

Utvikling 
I 1985 begynte kinesiske myndigheter å utvikle både JL-2 og DF-31. JL-2 ble første gang testet i 2001, fra en ubåt av 031-klassen. Programmet var forsinket, og det ble utført en ny, mislykket missiltest i 2004. Vellykkede missiltester av JL-2 ble gjennomført i 2005 og 2008. Første gang kinesiske myndigheter gjennomførte en vellykket testet av JL-2-missilet fra en Jin-klasse-ubåt var i 2009, og en rekke missiltester ble også gjennomført i 2012. En ny missiltest av JL-2 fant sted i januar 2015, og i august 2015 ble det gjennomført en rekke nye missiltester. I desember 2015 begynte kinesiske styrker å avholde avskrekkingspatruljeringer med Jin-klasse-ubåter som hadde JL-2-missiler ombord.

Fra og med 2019 er 48 JL-2 løfteraketter utplassert på ubåter.

Om missilet 
JL-2 er en tretrinns solidrakett med en maksimalt rekkevidde på 8000 kilometer. Nyttelasten er et enkelt 1 megatonn stridshode, eller fra 3 til 8 MIRV-stridshoder.

Referanser

Eksterne lenker 

Kinas forsvar
Ballistiske missiler
David King (hekkeløper)

David King (født 13. juni 1994) er en britisk hekkeløper.

Han representerte Storbritannia i Friidretts-VM i 2017 og Sommer-OL 2020.

Referanser

Eksterne lenker 

Britiske hekkeløpere
Deltakere for Storbritannia under Sommer-OL 2020
Friidrettsutøvere under Sommer-OL 2020
Deltakere for Storbritannia under VM i friidrett 2022
Deltakere for Storbritannia under EM i friidrett 2022
JL-3

JL-3 (kinesisk: 巨浪-3) er en kinesisk  tredje generasjons SLBM under utvikling. Det vil utplasseres på Type 096-klasse-ubåter, en fremtidig ubåtklasse. 

Missilet er fastdrevet og har en rekkevidde på 12,100 km (7,500 mil). Den er også forventet å bære MIRV-stridshoder i stand til å gjøre angrep mot mange forskjellige steder samtidig. Den første testflyvningen skjedde i Bohaihavet den 24. november 2018: mest sannsynlig en test av utskytningsrørets kaldskytningsutkastsystem. Ytterligere missiltester fortsatte i juni og desember 2019.

En analytiker sitert av The South China Morning Post uttalte at det ville ta til ca. 2025 før Kina fullstendig integrerte JL-3 missilet med Type 096-klassen. Utvikling av missilet har angivelig blitt skilt fra arbeidet med Type 096-klassen for å fremskynde utviklingen og produksjonen.

Fra og med 2020 har alle JL-3 missiltester blitt vellykket.

Missiler
Forsvarets veterantjeneste

Forsvarets veterantjeneste (FVT) er en avdeling i Forsvarets fellestjenester med ansvar for Forsvarets oppfølgning og ivaretagelse av veteraner fra internasjonale operasjoner. Avdelingen ble etablert 24. august 2011, og erstattet da Forsvarets veteranadministrasjon, som ble etablert i 2006. Den består av Forsvarets veteraninspektør, stab, planseksjon, dekorasjonsseksjon og Forsvarets veteransenter.

Referanser

Eksterne lenker
 

Forsvarets fellestjenester
Etableringer i 2011
Piraten fra Franskebukta

Piraten fra Franskebukta (originaltittel: Frenchman's Creek) er et amerikansk romantisk eventyrfilm fra 1944 regissert av Mitchell Leisen med Daphne du Mauriers roman av samme navn som litterært forelegg.

Handling 
Handlingen foregår i Cornwall og i London, i løpet av 1600-tallet. Dona St. Columb (spilt av Joan Fontaine) har stort sett alt hun kunne ønsket seg, stor rikdom, en adelig bakgrunn, og to barn, men et heller kjærlighetsløst ekteskap. Dona trekker seg etter hvert tilbake, sammen med hennes to barn - til en bortgjemt herregård med utsikt over Atlanterhavet. 

Vel fremme blir Dona begeistret for alle historiene hun hører om en beryktet sjørøver, som skal ha plyndret forskjellige kyst-landsbyer i nærheten av herregården. Full av eventyrlyst, og drevet av mange års forsømmelse, går Dona ut for å oppsøke denne sjørøveren. Det tar ikke lang tid før hun finner ham, og det viser seg at skurken er en uimotståelig gentleman.

Medvirkende 
 Joan Fontaine - Dona St. Columb
 Arturo de Córdova - Jean Benoit Aubrey
 Basil Rathbone - Lord Rockingham
 Nigel Bruce - Lord Godolphin
 Cecil Kellaway - William
 Ralph Forbes - Harry St. Columb
 Harald Ramond - Edmond
 Billy Daniels - Pierre Blanc
 Moyna Macgill - Lady Godolphin
 Patricia Barker - Henrietta
 David James - James
 Charles Coleman - Thomas

Eksterne lenker 
 

Dramafilmer fra USA
Eventyrfilmer fra USA
Engelskspråklige filmer
Filmer fra 1944
Sjørøverfilmer